МБОУ «Майинская средняя общеобразовательная школа

имени В.П.Ларионова с углубленным изучением отдельных предметов»

МР «Мегино-Кангаласский улус»

 «УТВЕРЖДАЮ»

 Директор

 МБОУ “Майинская СОШ

 с углубленным изучением

 отдельных предметов”

 \_\_\_\_\_\_\_\_\_\_\_ Игнатьева С.К.

 Приказ № \_\_\_

 “\_\_” \_\_\_\_\_\_\_\_20\_\_ г.

**РАБОЧАЯ ПРОГРАММА**

 **фольклорного кружка**

 **«Туйаарар»**

Составитель: Ефремова У.М.

с. Майя, 2020-2021 учебный год

**Киириитэ.**

 Фольклор – норуот тылынан уус - уран айымньыта. Бу норуот үйэттэн үйэҕэ, уостан уоска түһэрэн илдьэ кэлбит тылынан уус-уран баайа-дуола, духовнай култуурата.

 Саха фольклорун баайын, фантазията күүстээҕин, уобарастара модуннарын бэрт элбэх урукку да, билиҥҥи да чинчийээччилэр суруйан тураллар. Ол курдук, ССРС Наукаларын Академиятын член-корреспондена С.Е.Малов маннык диэн суруйар: “Меня, - думаю, что и каждого читателя,- поразил и поразит этот чудный мир якутской фантазии, его особый своеобразный размах”.

 Саха киһитэ бэйэтин үтүө үгэһин, үөрүйэҕин, сатабылын, олоҕун сиэригэр тугу билбитин-көрбүтүн сайыннаран, кэлэр көлүөнэҕэ хаалларар санааланыыта мээнэҕэ буолбатах. Тоҕо диэтэргин, киһи өйө-санаата омугуттан, олорор сириттэн-уотуттан, тулалыыр эйгэтиттэн быһаччы тутулуктаах. Төрөөбүт төрүт тылын, силиһин-мутугун билбэт, сиэрин-туомун аанньа ахтыбат, суолталаабат киһи олоххо да сыһыана үрдүттэн эрэ буоларын бүгүҥҥү олохпут илэ-бааччы көрдөрөр.

 Саха норуотун үйэлэргэ өлбөт-сүппэт барҕа баайа – кини үйэлэр тухары биэбэйдээн аҕалбыт тыына, кута, сүрэҕин-быарын ытарҕата буолбут ырыата-тойуга. Саха ыччата кыра сааhыттан норуот фольклорнай искусствотын этигэр-хааныгар иңэрэн, толору куттаах-сүрдээх, саха норуотун салгыыр, урааңхай омугу ууhатар киhи буолан тахсыахтаах. Оҕону кыра эрдэҕиттэн кэрэҕэ тардыы, сири-дойдуну, айылҕаны, бэйэ төрөөбүт дойдутун таптыырга үөрэтиигэ дьулуhуу хас биирдии фольклор салайааччытын ытык иэhэ.

 Норуот айымньыта оҕону, ыччаты иитиигэ-үөрэтиигэ дьайар күүhэ олус улахан. Норуот тылынан уус-уран айымньытыттан оҕо төрөөбүт норуотун быдан былыргытын, кимтэн кииннээхпитин, хантан хааннаахпытын, хайдах олохтоох-дьаһахтаах эбиппитин, кини үгэстэрин, сиэрин- итэҕэлин, алгыстарын, оhуокайын, ырыатын-тойугун, үңкүүhүттэрин, тойуксуттарын, олоңхоhуттарын тустарынан киэң билиини ылар. Фольклор жанрдарын нөңүө төрөөбүт тылын муңура биллибэт барҕа баайын кытта билсэр, киниэхэ сүдү тапталын иңэринэн, өй- санаа өттүнэн ситэн олоххо бэйэтин суолун булунарыгар тирэх буолар.

 Программа оҕо бэйэтин норуотун үгэстэрин, уус-уран тылынан айымньытын, өйүн- санаатын билэн иңэринэн толору толкуйдаах,бэйэтигэр эрэллээх киhи буолан тахсарыгар сирдиир.

**Уһуйуу сыала:**

- Саха норуотун омук быһыытынан ураты ырыаларын-тойуктарын үйэтитии, өбүгэ утумун салҕааһын.

- Бэйэ сайдыытыгар, күннээҕи олох сиэригэр таба туһанар буолуутугар туһаайыы.

**Соруктар:**

- Баҕалаах оҕолору дьарыктаан, норуот фольклорун толорор үөруйэхтэригэр уһуйуу.

- Оҕо күөмчүлүү сылдьыбыт кистэлэҥ талаана, ис кыаҕа аһыллыахтаах.

- Хас биирдии дьарыкка сылдьар оҕо сахалыы толкуйдуурга, ыллыырга-туойарга үөрэниэхтээх.

- Түһүлгэлэри төрүттээччилэри иитэн таһаарыы.

- Олох күлүк өттүлэрин хоһуйар сытыы, кылыс тыллаах чабырҕахтары үөрэтии.

**Үөрэтии хайысхата:**

- О5о фольклор ханнык көруҥэр ордук сатабыллааҕынан, интэриэстээҕинэн көрөн, таһымҥа арааран үөрэтии.

- Хас биирдии оҕону кытары анал туһаайыллыбыт сыһыан.

- Үөрэнэччилэр алтыһан сыһыаҥҥа киирэн, бэйэ-бэйэлэрин үөрэтиһэн, билиини-көрүүнү ылар кыахтарын кэҥэтии.

 **Маннык билиини, сатабылы ылыахтаахтар:**

- Норуот тылынан уус-уран айымньытын сүрүн өйдөбүлүн,

- кылыһахтаан ыллыыр ньыманан туһаныахтаахтар,

- айыл5а биэрбит тыынын, о.э. истэринэн тыыныыны сөргүтүөхтээхтэр.

**Сатыахтаахтар:**

- Кэрчик норуот ырыаларын, тойук туойууну, оһуокайы толорууну,

- олоҥхоттон кэрчик ырыалары толорууну,

- уобарастаан чабырҕах ааҕыыны,

- хомуска үгэс буолбут ньымалары.

**Иитэр-үөрэтэр үлэҕэ биирдиилээн, бөлөҕунэн уһуйууга соруктар:**- Норуот тылынан уус-уран айымньытын нөҥүө оҕо төрөөбүт норуотун тылын-өһүн кэрэтин, баайын өйүгэр-санаатыгар, этигэр-хааныгар иҥэрэн, тус көрүүтүн ырытан таһаарыы.

- Хас биирдии дьарыктанааччы санаатын, көрүүтүн толору этэрин, алтыһан сыһыаҥҥа киириитин ситиһии.

**Фольклор дьарыгар үөрэх дэгиттэр дьайыылара:**

1. Тус суолталаах дьайыы:

- Үөрэнээччи ылбыт билиитин, төрөөбүт норуотун үгэһигэр олоҕуран саҥаны бэйэтэ өйдөөбүтүнэн быһаарарга ылыныы;

- Үөрэнээччи бэйэтин майгытын-сигилитин сөпкө сыаналааһына.

2. Бэйэни салайар-дьаһанар дьайыы:

- Саҥаны үөрэтиигэ сорук туруоруу уонна онно эппиэттииргэ былаан оҥостуу;

- Туруорбут соругар булбут эппиэтин көмүскүүргэ үөрэтии.

3. Бодоруһарга үөрэнэр дьайыы:

- Тус санааны сөпкө этинии;

- Куолаан үлэҕэ араас көрүҥнээх үлэни толоруу, биир санааҕа кэлии.

4. Билиини-көрүүнү ылар дьайыы**:**

- Өбугэ үгэһин, төрөөбүт норуотун култууратын билии.

- Хас биирдии тылга сөптөөх ыйытыы туруоруу;

- Төрөөбүт тылын баайын баһылааһын, ону сатаан туһанарга үөрэнии.

Дьарыкка баҕалаах оҕолор сылдьаллар. Үөрэтии оҕо уонна төрөппүт баҕатын учуоттуур. Быйылгы үөрэх дьылыгар 31 оҕо дьарыкка сылдьара былааннанар. Үөрэтэр программа А.С.Федоров «Уhуйуу», «Мэҥэ кэскилэ-6», “Концепция воспитания в МР «Мегино- Кангаласский улус» на 2019-2021 гг.» программаларга тирэҕирэн, итиэннэ бэйэм тус көрүүлэрбэр олоҕуран сурулунна. Нэдиэлэҕэ 18 чаас, сылга 612 чаас. 1 сылга теоретическай чааһа - 157 ч. практическай чааһа - 455 ч.

 **Фольклор куруһуогун күннүгэ:**

|  |  |  |  |  |  |  |  |
| --- | --- | --- | --- | --- | --- | --- | --- |
| № | Бөлөхтөр ааттара: | Бэнидиэнньик  | Оптуорунньук  | Сэрэдэ | Чэппиэр | Бээтиниссэ  | Суббуота |
| 1 | Олоҥхоһуттар бөлөхтөрө | 14:00-15:00 |  | 16:00 – 17:00 |  |  |  |
| 2 | Хомус бөлөҕө (1 группа) |  | 15:00 – 16:00 |  |  | 15:30 – 17:00  |  |
| 3 | Хомус бөлөҕө (2 группа) | 15:00 – 16:00 |  | 15:00 – 16:00 |  |  |  |
| 4 | Ырыа бөлөҕө |  | 16:00 – 17:00 |  | 15:30 – 17:00 |  |  |
| 5 | Биирдиилээн дьарыктар  | 16:00-17:00 |  |  | 14:00 – 15:30 |  |  |
| 6 | Тойуксуттар бөлөхтөрө  |  | 14:00-15:00 |  |  |  |  |
| 7 | Хоһоон бөлөҕө |  |  | 14:00-15:00 |  | 14:00-15:30 |  |
| 8 | Конкурстар, концертар, фестиваллар  |  |  |  |  |  | 10:00-12:00 |
| 9 | Метод. күн. |  |  |  |  |  | 9:00 – 10:00 |

**Календарнай-тематическай былаана:**

|  |  |  |  |  |
| --- | --- | --- | --- | --- |
| № | Тема | Теор. чааһа | Практ. чааһа | Үөрэтии ис хоһооно |
| 1. | **Киирии дьарык.**Эрчиллиилэри үөрэтии.*«*Саха оҕуhун мииннэ да, ырыаhыт» норуот ырыатыгар дьарыктар.Репертуарга үлэ.Судаарыстыбаннас күнүгэр кыттыы. | 2 | 2 |  Киирии дьарык. Үөрэнээччилэри кытта билсиһии. Дьарык туох сыаллаах-соруктаах, ханнык кэмҥэ ыытылларын билиһиннэрии. Дьоҕурдарын, талааннарын тургутан көруу. Фольклор уопсай өйдөбүлүн, суолтатын билиһиннэрии, үөрэтии. А.С.Федоров методикатынан эти-сиини уһугуннарар эрчиллиилэри үөрэтии (төбө, сирэй, кулгаах, моой, илии-атах ниэрбэлэрин таарыйан оҥоьуллар). Бу эрчиллиилэр дьарыкка киириэх иннинэ оҥоһуллаллар «Укол зонтиком», «Поза льва», «Лопатка», «Яблоко» о.д.а. Бу эрчиллиилэр тыл, саҥа чуолкай буоларыгар көмөлөһүөхтэрэ. «М», «о», «и» дорҕооннору таһааран түөскэ, илии дабыталларыгар, көхсүгэ охсон «Ийэ кылыһаҕы» уһугуннарыы. Биир, икки уонна элбэх охсуулаах кылыһаҕы үөрэтии. |
| 2. | Учуутал күнүгэр аналлаах декада.Учуутал күнүгэр музыкальнай переменаҕа кыттыы.  Ветеран учууталларга аналлаах кэнсиэргэ кыттыы.«Дэгэлдьитэр дэгэрэҥ»Норуот ырыатыгар биирдиилээн, бөлөҕүнэн дьарыктар | 15 |  48 |  Дэгэрэҥ уонна дьиэрэтии ырыалары бөлөҕүнэн, биирдиилээн толоруу маастарыстыбатыгар уһуйуу. Тыыныы, кылыһах эрчиллиилэрин оҥоруу. Саха ырыаларын ылланар манераларын истии, толоруу маастарыстыбатыгар уһуйуу. Норуот хабарҕа, хоҥсуо, мурун, таҥалай ырыаларын иһитиннэрии, ылланар манератын үөрэтии. Репертуарга үлэ (оҕо куолаһыгар, сааһыгар сөп түбэһэр) ырыаны талан үөрэтии. Норуот инструменнарынан доҕуһуолу үөрэтии. |
| 3. | «Чугдаар-туой, күн оҕото» авторскай конкурска кыттыы.Хомус күнүгэр кыттыы.«Чообуо чооруостар» Сытыы тыллаах, сиэр-майгы, сигили чабырҕахтарын үөрэтии. | 14 | 48 | Чабырҕаҕы толорууга туттуу-хаптыы, мимика, тыл оонньооһунун, ахсаан чабыр5ахтарын, өйдөбүлүн, суолтатын үөрэтии. Тыл имигэс, чуолкай буоларын туһугар дорҕооҥҥо дьарыктар. Сиэргэ-майгыга үөрэтэр, олох үтүө-мөкү өттүн көрдөрөр М.Герасимова, В.Ноговицын уо.д.а чабырҕахтарын үөрэтии.  |
| 4. |  «Олоҥхо эйгэтигэр» олоҥхо декадата. | 16 | 48 | Олоҥхону истии, геройдары кытта билсиһии. Олоҥхо тутулун, ис хоьоонун баайын, тылын ырытыһыы. Олонхо декадатынан тэрээһиннэргэ сылдьыы, олоҥхоһуттары кытта көрсүһүү, олоҥхону истии култууратыгар үөрэнии. «Олоҥхону дьуһуйуу» оҕо олоҥхо туһунан тус көрүүтүн анаарыы – өйтөн суруйуу. Олоҥхо геройдарын ырыаларын үөрэтии (Туйаарыма Куо, Уруҥ Уолан, сорук-боллур уол, абааһы кыыһа, абааһы уола…) |
| 5. | «Таайтарыылаах таҥха» таҥхалааһын, билгэлээһин.  | 1 | 2 | Таҥха оонньууларын билсии, үөрэтии, өбүгэ оонньууларын оонньооһун (түөрэх быраҕыы, дулҕанан хаамыы, кириэс тэбиитэ, кулгаах тардыһыы, күлүүстэһии, тобук тардыһыы, ойбонтон уулааһын, өһөс торбос о.д.а…) Оҕо өйүгэр-санаатыгар, сааһыгар сөп түбэһэр кэпсээннэри, түбэлтэни кэпсэтии.  |
| 6 | “Илгэлээх ийэ тылым – сүдү баайым” уус-уран ааҕыыга дьарыктар.  | 15 | 33 | Уус-уран ааҕыыга дьарыктар. Айымньылартан быһа тардыыны турукка киллэрэн толорорго үөрэтии. Хоһоону, үгэни, олоҥхону, чабырҕаҕы толоруу мастерствотугар уһуйуу. Оҕо ис кыаҕын сөпкө туһаныытын туһаайыы. Ааҕыыга сөпкө тыыныыныы үөрэтии. Логопедическай трениннэр, эрчиллиилэр. Актерскай мастерствоҕа уһуйуу. |
| 7 |  «Оһуокай - Күн үҥкүүтэ»  | 18 | 48 | Оһуокай хаамыытыгар, матыыптарыгар дьарыктар. Түөлбэ матыыбын өйгө-санааҕа иҥэрии. Оһуокай тутулун, биирдиилээн таһаарыыга үөрэтии. Түөлбэ оһуокайдарын матыыптарын, хамсаныыларын араастарын, суолтатын, өйдөбүлүн үөрэтии (Бүлүүлүү, Сунтаардыы, Чыамайыкылыы, Дьааҥылыы, Өлүөхумэлии о.д.а.), биирдиилээн этэргэ холонуу. Оһуокайга тута хоһуйууга холонуу, ис хоһоонугар тыл дьүөрэлэһиитин, матыыбы тардыы, тыыныы, хамнаныы быраабылаларын, кистэлэҥнэрин үөрэтии. |
| 8. | «Хомус абылаҥа» Хомуска сахалыы матыыптар, репертуарга улэ. | 25 | 38 | Хомуһу сөпкө тутарга, дорҕоон таһаарарга үөрэтии. Илии киистэтин, таба тыыныыны, тииһи-уоһу, тарбахтары эрчийии. Охсуу араастарын үөрэтии (хардары-таары, биир кэлим, тарбах араас балаһыанньата). Үгэс буолбут ньымалары үөрэтии: «сыыйа тардыы», «көҥкөлөй», «күөрэгэйдэтии», «хаастатыы», «табыгыр», «таммах»… Сүрүн дорҕооҥҥо үөрэтии (хомуска сүрүн дорҕоону арааран истии, хомуһу сөпкө сыһыары тутуу, уоһу аһыы-сабыы, сүрүн дорҕоону таһаарыы, сөпкө тыыныы ылыы, биир охсууга уһуннук эҕирийии) Охсуу арааһыгар уһуйуу (сүрүн, төттөрү, төттөрү-таары,бөлөҕүнэн охсуу, тэтими уларытыы, тарбаҕы дьарыктааһын, бэгэччэги өрө тутан охсуу) көрдөрүү, үөрэтии. Тыыныыга дьарык (биир охсууга иккитэ эҕирийии, хаста да эҕирийии, муннунан тыыныы, мурун дорҕоонун таһаарыы, иһинэн тыыныы). Кылгас дорҕоону ооньуурга дьарык (хомус тылын хаҥас илии тарбаҕынан тохтотуу, таммах тыаһын үтүктүү, хомус тылын уоһунан тохтотуу, хардары-таары охсуу, араас тарбаҕынан ойоҕостон охсуу, табыгыр, үгэс буолбут ньымалары баһылааһын) Ханнык ньыманы туттубутун ырытыы, оонньооһун ис хоһоонун кэпсэтии, хомуһунан этитиини истии, кэпсэтии. Бөлөҕүнэн охсуу, тэтимҥэ киирии, тута хоһуйууга (импровизацияҕа) үөрэтии. Репертуарга үлэ. Хомус маастардарын толоруутун иһитиннэрии, араас ньымалары иһитинэрии, турукка киирэн хомус музыкатын истии (Дьүрүйээнэ, “Айархаан” бөлөх). |
| 9 | Тойук тоҕойугар»тойукка дьарык. | 14 | 38 | Кылыһах, эти-хааны уһугуннарар, таба тыыныы эрчиллиилэрин эрчийии. Тойукка дьарыктар. Ийэ кылыһаҕы уһугуннарыы, биир уонна элбэх охсуулаах кылыһаҕынан туойууну, түөлбэ тойуксуттарын тардар ньымаларын иһитиннэрэн үөрэтии.Кэрчик квадрат тойук форматын, тылын, киириитин, дьиэрэтиитин, тардыытын, матыыбын үөрэтии.  |
| 10 | Конкурстарга кыттыы, бэлэмнэнии  | 37 | 148 | Кыттыы, бэлэмнэнии  |
| 11 |  «Киһи – айылҕа оҕото» Айылҕалыын алтыһыы | 1 | 2 | Айылҕалыын алтыһыы, мүөттээх салгынынан сайа тыыныы, кини сүдү күүһүгэр сүгүрүйүү, сиэри-туому үөрэтии (айылҕаҕа сылдьан от-мас тыллыытын үөрэтии: хатыҥ уута, сэбирдэҕэ, саҥа тахсыбыт ньургуһун о.д.а үүнээйилэр туох туһалаахтарын, эмтиир дьайыыларын)  |
|  |  | 157 | 455 |  |

**Түмүккэ эрэйиллэр ирдэбиллэр:**

1. Дьарыкка сылдьыбыт оҕолор бэйэ-бэйэлэрин кытта араас тэрээһиннэргэ, конкурстарга сылдьан коллективка киирэллэрин ситиһии.
2. Оҕо талаана аһыллан, биирдиилээн эбэтэр бөлөҕүнэн сыанаҕа, дьон иннигэр тахсарын ситиһии.
3. Куруһуокка сылдьан бириэмэлэрин сөпкө аттара үөрэнэллэрин ситиһии.
4. Кылыһахтаан ыллыыр ньыманы баһылыахтаахтар.
5. Фольклор сүрүн өйдөбүлүн, фольклор көрүҥнэрин арааран билиэхтээхтэр.

**Туhаныллыбыт литература:**

1. Жиркова Р.Р. Хомус тардыытыгар үөрэнээччилэргэ көмө.– Дьокуускай:1991.
2. Николаев Е.М. Оһуохайы, тойугу үөрэтии ньымалара.– Дьокуускай:1994.
3. Петров Н.Е. Оскуолаҕа оһуохай. – Дьокуускай:1989.
4. Уткин К.Д. Сиэр-туом көстүүтэ. Саха үгэстэригэр сиэр-туом көстүүлэрэ. - Дьокуускай:1994.
5. Уткин К.Д. Түһүлгэ араастара. – Дьокуускай:1994.
6. Федоров А.С. Кылыһах үөскээһинэ. - Дьокуускай:1995.
7. Федорова Г.Г Оҕону туойарга үөрэтии. - Дьокуускай:1993.
8. Филиппова Н.Н. Олоҥхону оскуолаҕа үөрэтии. - Дьокуускай:1981.
9. Хоро Петр. Тойук тоҕойугар тоҕуоруһан. – Дьокуускай:1994.
10. А.С.Федоров. «Уhуйуу». – Дьокуускай: 2009.
11. «Мэҥэ кэскилэ 6»
12. Шишигин С.С. Хомус тардыыта. – Покровскай: 1994.